armvectores/hy_wikipedia_2023 huggingface dataset:
Վիշնյովկա (գյուղ, Բարանովի շրջան)

Անվան այլ կիրառումների համար տե՛ս՝ ՎիշնյովկաՎիշնյովկա (ուկրաիներեն՝ Вишнівка), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Վիշնյովկա գյուղում բնակվում էր 37 մարդ։ Բնակավայրը զբաղեցնում է 4192 կմ² տարածք։ Բնակչության խտությունը կազմում էր 8,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբրահամ

Անվան այլ կիրառումների համար տե՛ս՝ Աբրահամ (այլ կիրառումներ)
Աբրահամ (եբրայերեն՝ אַבְרָהָם‎‎, հին հունարեն՝ Ἀβραάμ, լատ.՝ Abraham, արաբ․՝ ابراهيم‎‎‎‎‎ (Իբրահիմ)), աստվածաշնչյան գործիչ, բազմաթիվ ազգերի նախահայր (Ծննդոց 17։4), Ջրհեղեղից հետո հրեական երեք նահապետներից առաջինը, առաջին հրեան և ամբողջ հրեական ազգի նահապետը, սերվում է Նոյի որդի Սեմից։


== Աղբյուրներ ==
Կաֆու

Մարկոս Էվանգելիստա դե Մորայես կամ Կաֆու (պորտուգալերեն՝ Marcos Evangelista de Moraes, հունիսի 7, 1970(1970-06-07), Սան Պաուլո, Բրազիլիա), բրազիլացի նախկին ֆուտբոլիստ, ով հանդես էր գալիս որպես աջ կիսապաշտպան։ Հանդես է եկել «Սան-Պաուլո», «Պալմեյրաս», «Ռեալ Սարագոսա», «Ռոմա», «Միլան» թիմերում։ 1994 թ. Հարավային Ամերիկայի լավագույն ֆուտբոլիստ, 1995 թ. Եվրոպայի գավաթակիրների գավաթակիր, 1998 թ. աշխարհի առաջնության երկրորդ մրցանակակիր, 1994 և 2002 թվականների աշխարհի առաջնության չեմպիոն։


== Ծանոթագրություններ ==
Տրոիցկոե (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ուկրաիներեն՝ Троїцьке), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Տրոիցկոե գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսրայելը Եվրատեսիլ 2015 երգի մրցույթում

Իսրայելը մասնակցել է Եվրատեսիլ 2015 երգի մրցույթին, որն անցկացվել է Ավստրիայի մայրաքաղաք Վիեննայում։ Իսրայելը ներկայացրել է Նադավ Գուեդժը «Golden Boy» երգով։ Կիսաեզրափակչում Իսրայելին հաջողվեց գրավեց 3-րդ տեղը։ Իսկ եզրափակչում գրավեց 9-րդ տեղը։
Իսրայելը կիսաեզրափակչում հավաքեց 151, իսկ եզրափակչում 97 միավոր։


== Ընտրություններ ==


=== Արտիստի ընտրություն ===
Իսրայելում պետք է ընտրվեր արտիստ, որը կներկայացներ Իսրայելը Եվրատեսիլ 2015 երգի մրցույթում։ Դա կատարվելու էր մրցակցության միջոցով։ Իսրայելի լավագույն արտիստների միջև մրցակցությունը սկսվել էր 2015 թվականի փետրվարի 17-ին։ Գնահատողների կազմում էին Ասսաֆ Էտեդգին, Մուկին, Կարեն Փելեսը և Հարել Սքաթը։ Փետրվարի 17-ին պարզ դառավ հաղթողի անունը, և ձայների մեծամասնությամբբ հաղթող ճանաչվեց Նադավ Գուեդժը։


=== Երգի ընտրություն ===
Փորձագետների հանձնաժողովը Իսրայելը Եվրատեսիլ 2015-ում ներկայացնելու համար ընտրեց «Golden Boy» երգը։ Այս որոշումը կայացվել է 2015 թվականի մարտի 5-ին։ Միաժամանակ երգի պրեմիերան տեղի է ունեցել 2015 թվականի մարտի 12-ին։ Այս երգը նաև Իսրայելի Եվրատեսիլյան պատմության մեջ առանձնանում էր նրանով, որ այս երգի բառերը ամբողջությամբ անգլերեն էին, իսկ Իսրայելը մինչ այս երբևէ չէր ներկայացել միայն անգլերեն լեզվով կատարմամբ։


== Կիսաեզրափակիչ ==


== Եզրափակիչ ==


== Տես նաև ==
Իսրայելը Եվրատեսիլ երգի մրցույթում
Եվրատեսիլ 2015 երգի մրցույթ


== Ծանոթագրություններ ==
Լիխտենշտայնի պատմություն

Լիխտենշտայնի տարածքը հռոմեացիների ժամանակ մտել է Ռեցիա պրովինցիայի մեջ (մեր թվարկությունից առաջ 15-ից)։ Վաղ միջնադարում հանդիսացել է Շվաբիա դքսության մի մասը։ Հետագայում այստեղ առաջացել են Վադուց կոմսությունը (1342) և Շելլենբերգ տիրույթը (Սրբազան հռոմեական կայսրությանկազմում)։ 1699-1712 թվականներին այդ հողերը ձեռք է բերել Լիխտենշտայն տոհմի ավստրիական իշխանը։ 1719 թվականին (Լիխտենշտայնի կազմավորման տարեթիվը) դրանք միավորվել են Լիխտենշտայնի իշխանության մեջ, որն անմիջական կախում ուներ կայսրությունից։
1806 թվականին Լիխտենշտայնը մտել է Հռենոսյան միության մեջ, 1815-1866 թվականին՝ Գերմանական միության կազմի մեջ, 1876-1918 թվականներին սերտորեն կապված էր Ավստրո-Հունգարիայի հետ։ 1921 թվականին (պաշտոնապես հանդիսանալով ինքնուրույն պետություն), փաստորեն անցել է Շվեյցարիայի հովանավորության տակ։ 1924 թվականին Լիխտենշտայն միացել է Շվեյցարական մաքսային միությանը։
Լիխտենշտայնի դիվանագիտական ներկայացուցչությունն իրականացնում է Շվեյցարիան։
Austin City Limits երաժշտական փառատոն

Austin City Limits (ACL) Music Festival, ամենամյա երաժշտական փառատոն է, որն անց է կացվում Տեխաս նահանգում՝ Օստին քաղաքի Զիլքեր այգում, երկու հաջորդական եռօրյա հանգստյան օրերին։ Փառատոնը կազմակերպվում է Austin-based company ընկերության կողմից, որը կազմակերպում է նաև Lollapalooza փառատոնը։ ACL հեռուստաընկերության հեղինակությունը նպաստեց առաջին փառատոնի հաջողությանը։
Cares երաժշտական փառատոնը անցկացվում է ութ փուլերով, որտեղ մասնակցում են երաժշտական խմբեր ներկայացնելով հետևյալ ժանրերը՝ ռոք, ինդի, քանթրի, ֆոլկ, էլեկտրո և հիփ-հոփ։ Մոտավորապես 450․000 մարդ ամեն տարի սպասում է այս փառատոնին։ Բացի երաժշտական կատարումներից այնտեղ կան սննդամթերք և խմիչքներ, արվեստի շուկա, մանկական խաղահրապարակ ընտանիքների համար և այլ հետաքրքրություններ։
Հիմնադրվելով 2002 թվականին, փառատոնը անցկացվում էր մեկ ուիքենդի ընթացքում։ Այս ավանդույթը շարունակվեց մինչև 2012 թվականը։ 2012 թվականի օգոստոսի 16-ին Austin City Council-ի անդամները անանուն քվեարկություն անելուց հետո, որոշում կայացրեցին փառատոնը անցկացնել երկու շարունակական ուիքենդների ընթացքում, սկսված 2013 թվականից։


== Օստին իթցս ==
Օստինը հայտնի է իր սննդամքերքներով։ «Austin Eats»-ը փառատոնի արագ սննդի կետի անվանումն է, որը կազմավորվել է «Jazz Fest» փառատոնից հետո, որն էլ անցկացվել է Նոր Օրլեանում։ «Austin Eats»-ը համագործակցում է Օստինի բոլոր սննդի կետերի հետ ։


== «ACL»-ի հոգատարություն ==
Փառատոնը մասնակիցներին մեծ հնարավորություններ է ընձեռում։ «ACL Cares»-ը փառատոնի բաժիններից է, որը ապահովում է մասնակիցների ներգրավվածությունը և ապահովությունը ամբողջ փառատոնի ընթացքում։


== «ACL» արվեստի շուկա ==
Լոկալ արտիստեները ունեն մեծ հնարավորություն ցուցադրելու իրանց տաղանդը Օստինի «ACL Art Market»-ում։ Ձառատոնի այս բաժինը նպատակադրված է սատարել տեղի տաղանդավոր արտիսներին և փառատոնի մասնակիցներին ճանապարհել ոչ թե մի շապիկով, այլ նաև ուրիշ հետաքրքիր հուշանվերներով։ Շուկան գտնվում է Զիլքեր այգու կենտրոնում և բոլոր խանութները գործում են ամբողջ փառատոնի ընթացքում։


== Ծանոթագրություններ ==
Ժողովածու (2263)

Ժողովածու (2263), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2263 թվի տակ։ Ձեռագիրը գրվել է 1748 թվականին։ Ստացողը եղել է Հակոբ Շամախեցին։ Գրված է թղթի վրա, որը ունի 16×10.5 չափս։ Ձեռագիրը կազմված է 357 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարան գրչի՝ 318բ։


== Բովանդակություն ==
Քարոզք (Գր. Տաթևացի, անանուն)։
Նախերգանք քարոզից։
Վարդանայ Առակք։
Աղեքսանդրի կաթողիկոսի և Յովհ. Մարքուղի վկայութիւնք պիտանիք առ ի պատրաստ գոլոյ քարոզութեան։
Մարտ. Ղրիմեցւոյ Օրհնութիւնք։
Գովասանք յԱռաքելէ վրդ-է։
Կիր. Թալնեցւոյ Տոմար։
Յարութիւնի էքսերճեան Տաղք (նաև՝ Հայատառ թուրքերեն)։


== Ծանոթագրություններ ==
Ռոն Վուդ

Ռոնալդ Դևիդ Վուդ (անգլ.՝ Ronald David Wood, հունիսի 1, 1947(1947-06-01)[…], Լոնդոն, Միացյալ Թագավորություն), գնչուական ծագումով բրիտանացի երաժիշտ, կիթառահար, վոկալիստ, երգերի հեղինակ, երաժշտական պրոդյուսեր, նկարիչ։ Հայտնի է որպես Ռոլինգ Սթոունզ և The Faces խմբերի կիթառահար։


== Սկավառակագրություն ==
I've Got My Own Album to Do
Now Look (1975)
Gimme Some Neck (1979)
1234 (1981)
Slide on This
Not for Beginners
I Feel Like Playing (2010)


== Արտաքին հղումներ ==
Պաշտոնական կայք (անգլերեն)
Ռոն Վուդ Ռոլինգ Սթոունզ խմբի պաշտոնական կայքում Archived 2013-08-31 at the Wayback Machine. (անգլերեն)


== Ծանոթագրություններ ==
Շիշմենգա

Շիշմենգա (ռուս.՝ Шишменьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Շիշմենգա գետի աջ ափում՝ 8 կմ հեռավորության վրա։ Գետի երկարությունը 6 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունժա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014429
Հիդրոլոգիական ուսումնասիրությունների կոդը - 110001442
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կլոր տարի

«Կլոր տարի» ռուսական անիմացիոն մինի-սերիալ՝ Յուրի Կովալի պատմածի հիման վրա։ Կազմված է 12 մուլտֆիլմներից, որոնցից յուրաքանչյուրը ներկայացնում է տարվա ամիսներից մեկը։ Որոշ սերիաներ հինչյունավորել է Յուրի Կովալը։ Խորհրդանշանի վրա պատկերված է ուրախ կատու (մուլտֆիլմի հիմնական կերպարներից մեկը)։ Ստեղծել են «Մետրոնոմ ֆիլմ» և  «Խածկտիկներ»  ընկերությունները։ Նախագծի ղեկավարներն են՝ պրոդյուսեր Արսեն Գոտլիբ և մուլտիպլիկատոր՝ Վերոնիկա Ֆյոդրովան։


== Նախագծի պատմությունը ==
Դիպլոմային աշխատանքը՝ «Թագավորը մոռանում է», ավարտելուց հետո (2006) Վերոնիկա Ֆյոդրովան որոշում է ստեղծել մի մուլտֆիլմ։ Այդ ժամանակ Յուրի Կովալը պատմում է «Ընկուզյան»-ի  մասին և Վերոնիկան հավանում է, ստուդիայի պրոդյուսերը՝ Արսեն Գոտլիբ առաջարկում է սկսել աշխատանքը:2009 և 2010 թվականներին՝ Սուզդալում կազմակերպված անիմացիոն ֆիլմ փառատոնում ՝որոշ սերիաներ ի ցույց ժողովրդի մշակվել են և արժանացել պարգևների:2010 թվականին բոլոր սերիաները մշակվել են և հրատարակվել են DVD-ով։


== Սերիաների ցանկ ==
Խածկտիկները և կատուները(Հունվար)
Սառցե ձիավորը (Փետրվար)
Գարնանային կատու (Մարտ)
Երգիչներ (Ապրիլ)
Ձիկուկ (Մայիս)
Ընկույզյանը (Հունիս)
Ամառային կատու (Հուլիս)
Բախտավորը (Օգոստոս)
Աշնանային котяро (Սեպտեմբեր)
Տերևներով կռիվ (Հոկտեմբեր)
Օրիոն (Նոյեմբեր)
Ձյունը սպիտակ է (Դեկտեմբեր)


== Հիմնական կերպարներ ==
Հեղինակ
Ամառային կատու
Աշնանային կատու
Գարնանային կատու
Ձմեռային կատու
Վանեչկա
Ընկուզյան
Ագաֆոն
Հավեր
Ձիուկ
Ճուտիկներ
Թռչուններ
Խածկտիկներ


== Նկարահանող խումբ ==
Նախագծի մտահղացումը և պրոդյուսերը՝ Արսեն Գոտ
Ռեժիսոր-բեմադրող՝ Վերոնիկա Ֆյոդրովա
Սցենարի հեղինակ՝ Վերոնիկա Ֆյոդրովա, Ելիզավետա Սկվորցա, Անդրեյ Կուզնեցով, Յուրի Գիտիս
Նկարիչ-բեմադրող՝ Վերոնիկա Ֆյոդրովա, Անաստասիա Ժակուլինա, Աննա Եմելյանովա, Մարիա Կորժով, Գլեբ Կորժով
Հնչյունային ռեժիսոր՝ Սոֆիա Տրիֆոնովա


== Պարգևներ և նոմինացիաներ ==
2010 թվականին՝ Սուզդալում կազմակերպված 15-րդ Բաց Ռուսական անիմացիոն ֆիլմ փառատոնում արժանացել է «Լավագույն պատկերավորման որոշում» տիտղոսին
2009 թվականին Միջազգային անիմացիոն ֆիլմերի փառատոնում ստացել է դիպլոմ՝ «Ամենագեղեցիկ աշուն» ներկայացնելու համար («Տերևներով կռիվ» սերիա)։


== Ծանոթագրություններ ==


== Արտաքին հղումներ ==
Նախագծի պաշտոնական կայք
«ОРИОН» Аниматор.ру կայքէջում
«СНЕГИ БЕЛЫ» Аниматор.ру կայքէջում
«СНЕГИРИ И КОТЫ» Аниматор.ру կայքէջում
Սկյաուլվանդաֆլյոուտ

Սկյաուլվանդաֆլյոուտ՝(իսլ.՝ Skjálfandafljót), գետ Իսլանդիայի հարավ-արևելքում։
Գետը սկիզբ է առնում սարցադաշտ Վատնայոկյուդլից և թափվում է Ատլանտյան օվկիանոս։
Գետի վրա են գտնվում մի քանի ջրվեժներ։ Այս գետի վրա է գտնվում օրինակ՝ Aldeyjarfoss-ը,որը թափվում է մոտ 10 մետր բարձրությունից:Ինչպես նաև գետի վրա է գտնվում Իսլանդիայի ամենահայտնի և գեղեցիկ ջրվեժը՝ Գոդաֆոսը։


== Պատկերասրահ ==

		
		
		
		
		


== Տես նաև ==
Իսլանդիա


== Ծանոթագրություններ ==


== Աղբյուրներ ==
Ավելին Իսլանդիայի մասին Archived 2017-07-07 at the Wayback Machine.
Իսլանդիայի տեսարժան վայրերը
Գլազգոյի համալսարան

Գլազգոյի համալսարան (անգլ.՝ University of Glasgow), Շոտլանդիայի ամենամեծ համալսարանն է։ Ընդգրկված է Մեծ Բրիտանիայի առաջատար գիտահետազոտական հաստատությունների հեղինակավոր «Ռասսել» խմբում, համալսարանական Universitas 21 միջազգային ցանցում, որի հիմնադիր անդամներից է։ Հիմնադրվել է 1451 թվականին Հռոմի պապ Նիկողայոս V-ի թույլատրագրով (բուլլայով)։ Իր վաղեմությամբ 4-րդ է անգլիական համալսարանների շարքում։ 2013 թվականին տվյալներով Անգլիայում 9-րդ, իսկ ողջ աշխարհում 51-րդն է լավագույն համալսարանների թվում, ընդ որում՝ տեղ է զբաղեցնում աշխարհի լավագույն համալսարանների 1 տոկոսի մեջ։ Այստեղ ուսանում են աշխարհի 140 երկրներից եկած 25 հազարից ավելի ուսանողներ։
Համալսարանի կարգախոսն է՝ «Ուղի, ճշմարտություն, կյանք» («Via, Veritas, Vita»)
Գլազգոյի համալսարանի շրջանավարտներից են ականավոր այնպիսի դեմքեր, ինչպիսիք են տնտեսագիտության հայր Ադամ Սմիթը, Ջոն Բայերդը Ուիլյամ Թոմսոնը (լորդ Կելվին), Ջեյմս Ուատտը, Շոտլանդիայի առաջին վարչապետը, Մեծ Բրիտանիայի վարչապետներից երեքը, Ամերիկայի Միացյալ Նահանգների հիմնադիր հայրերից մեկը՝ Ջեյմս Ուիլսոնը, Նոբելյան մրցանակի մի շարք դափնեկիրներ...
Համալսարանի գրադարանում առանձնացված է մի հատուկ բաժին, որտեղ ամփոփված են հին, հազվագյուտ, եզակի գրքեր, այդ թվում՝ միջանադարյան և Վերածննդի դարաշրջանի ձեռագրեր, որոնք միջազգային նշանակություն ունեն։


== Ծանոթագրություններ ==


== Գրականություն ==
Elliot, Walter.  "Glasgow University 1451 - 1951." History Today (Aug 1951) 1#8 pp58–64.
Moss, Michael, et al. University, City & State: The University of Glasgow since 1870 (2000)
Robertson, Paul L. "The Development of an Urban University: Glasgow, 1860–1914", History of Education Quarterly, Winter 1990, Vol. 30#1 pp 47–78
"Building Knowledge – An Architectural History of the University of Glasgow" published by Historic Scotland in association with the university (2013)
"The University of Glasgow Library: Friendly Shelves" published by The Friends of Glasgow University Library in association with the Library (2016)


== Արտաքին հղումներ ==
http://www.gla.ac.uk Գլազգոյի համալսարան. պաշտոնական կայք
Դիզակի մելիքություն

Դիզակի մելիքություն, ավատական իշխանություն համանուն գավառում։ Ձևավորվել է 16-րդ դարի վերջին և իրավական վավերացում ստացել է 1603 թվականին՝ Իրանի շահ Աբբաս I-ի հրովարտակով։ Մելիքի տիտղոս և ժառանգաբար իշխելու իրավունք է ստացել Դիզակի տեր Սուջումը՝ սերված Առանշահիկ հնագույն իշխանական տոհմից տարընձյուղած Եսայի Աբու-Մուսեի ժառանգներից։ Դիզակի մելիքությունը Խամսայի մելիքություններից մեկն էր և օտար նվաճողների դեմ 17-րդ դարի վերջին ու 18-րդ դարի սկզբին ձևավորված նրանց զինական դաշնակցության անդամը։ Զինակցության մեջ 18-րդ դարի 1-ին կեսին կարևոր դեր է խաղացել Դիզակի մելիքությունը, որի տեր մելիք Եգանը (Ավան) օսմանյան թուրքերի դեմ պայքարում ցուցաբերած եռանդի համար Նադիր շահից ստացել է Խամսայի երկրի գերագահությունը։ Նրա անունով Դիզակի մելիքության տերերն այնուհետև կոչվել են Մելիք-Եգանյաններ (Մելիք- Ավանյաններ), որոնց նստավայրն էր Տող ավանը։ Դիզակի մելիքությունը հարատևել է մինչև Ռուսաստանի հետ Արևելյան Հայաստանի միացումը (1828)։


== Գրականություն ==
Սովետական հանրագիտարան էջ 380։
Միրնոե (գյուղ, Լոզովայայի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1929 թվականին։
2001 թվականի տվյալներով Միրնոե գյուղում բնակվում էր 279 մարդ։ Բնակավայրը զբաղեցնում է 0,396 կմ² տարածք։ Բնակչության խտությունը կազմում էր 704,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլհելմինա Հերցլիբ

Քրիստինա Ֆրիդերիկա Վիլհելմինա Հերցլիբ (գերմ.՝ Christiane Friederike Wilhelmine Herzlieb, Մինա կամ Մինխեն Հերցլիբ. մայիսի 22, 1789(1789-05-22), Sulechów, Zielona Góra County, Lubusz Voivodeship, Լեհաստան - հուլիսի 10, 1865(1865-07-10), Գյորլից, Lower Silesia), 19-րդ դարի առաջին կեսի գերմանացի գրահրատարակիչ։ Նշանավոր գրող Վոլֆգանգ Գյոթեի կյանքում նշանակալի դեր խաղացած կանանցից մեկը։


== Կենսագրություն ==
Ծնվել է Ստորին Սիլեզիայի Ցյուլիխաու քաղաքում,։ Հայրը այդ քաղաքի ավետարանական եկեղեցու պաստորն էր։ Մանուկ հասակում Վիլհելմինան որբացել է, տեղափոխվել Ենա, հասակ առել խորթ հոր՝ գրահրատարակիչ Կարլ Էռնստ Ֆրիդրիխ Ֆրոմանի տանը։ 1807 թվականին 18-ամյա գեղեցկուհին տեղափոխվել է Վայմար, ծանոթացել երիտասարդ Գյոթեի հետ, ով խենթի պես սիրահարվել է և բազմաթիվ սոնետներ նվիրել նրան (դրանցից հիշատակության է արժանի հատկապես Lieb Kind!, Mein artig Herz! տողով սկսվող սոնետը)։ Որոշ ուսումնասիրողների կարծիքով Գյոթեն իր չբավարարված կիրքն արտահայտել և պաշտելի Վիլհելմինային պատկերել է իր երրորդ՝ «Ընտրովի նմանություն» («Die Wahlverwandtschaften», 1809) վեպում, դրա գլխավոր հերոսուհու՝ Օթիլիայի կերպարում։
Գեղեցկուհին երեսունն անց տարիքում ամուսնացել է Ենայի համալսարանի պրոֆեսոր, իրավաբան Կարլ Վիլհելմ Վալխի հետ։ Ամուսնությունը ոչ միայն երջանիկ չի եղել, այլև ճակատագրական ազդեցություն է գործել կնոջ վրա. նա կորցրել է առողջ դատողությունը, կյանքի վերջին տարին անց է կացրել Գյոռլից քաղաքի հոգեբուժարանում, որտեղ էլ 1865 թվականի հուլիսի 10-ին կնքել է իր մահկանացուն։


== Ծանոթագրություններ ==


== Գրականություն ==
Herman Grimm։ Goethe, Minna Herzlieb und Bettina Brentano. In։ Preußische Jahrbücher. 30, 1872, S. 591–603.
Ilse-Marie Barton։ Auf den Spuren von Goethes Minchen: Das unerfüllte Leben der Wilhelmine Herzlieb-Walch. BIS, Oldenburg 1995, ISBN 3-8142-0515-4.
August Hesse։ Minchen Herzlieb. Carl Habel, Berlin 1878.
Karl Theodor Gaedertz։ Goethes Minchen. 2. wydanie. C. Ed. Müller, Bremen 1889.
Günther H. Wahnes (Hrsg.)։ Freundliches Begegnen: Goethe, Minchen Herzlieb und das Frommannsche Haus. Fr. Frommanns, Stuttgart 1927.


== Արտաքին հղումներ ==
«Герцлиб, Минна»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
http://deutsch.pi-noe.ac.at/literatur2/weimar_goethe_herzlieb.htm
http://www.kerber-net.de/literatur/deutsch/drama/goethe/personen/herzltxt.htm Archived 2012-07-02 at the Wayback Machine.
http://wiki2.olgdw.de/index.php?title=Minna_Herzlieb
Biographischen Lexikon der Oberlausitz
Minchen Herzlieb und der Sonettenkrieg
 http://deutsch.pi-noe.ac.at/literatur2/weimar_goethe_herzlieb.htm  
(niem.) Twórczość Goethego, portret Wilhelminy
«Արխիվացված պատճենը»։ Արխիվացված է օրիգինալից 2012-07-02-ին։ Վերցված է 2022-12-13
Առաջարկի օրենք

Առաջարկի օրենք, ուղիղ կախվածություն գնի և առաջարկի մեծության միջև ապրանք կամ ծառայություններ որոշակի ժամանակաշրջանում։


== Որոշում ==
Համաձայն Մակկոնելի և Բրյուի առաջարկության օրենքի՝ ուղիղ կախվածություն գնի և առաջարկի մեծության միջև ապրանք կամ ծառայություններ որոշակի ժամանակաշրջանում:


== Առաջարկների օրենքի վերլուծություն ==
Առաջարկի օրենքն ապացուցվում է հետևյալ փաստարկներով.

Էմպիրիկական հետազոտություններ։ Վերընթաց առաջարկի կորը բացատրվում է նրանով, որ արտադրողները արտադրելու են շատ բարձր գնով, քան ցածր գնով:Գնի ցածրացմամբ այդպեսև կրճատվում է առաջարկը։ Գինը համարվում է ապրանքի միավորի եկամուտը մատակարարի համար, հետևաբար նա հանդիսանում է որպես խթան նրա համար,որպեսզի առաջարկի և արտադրի վաճառքի շուկայում։
Ինչքան տվյալ արտադրանքի ծախսերը բարձր են գնից, այդքան շահույթ է ստանում արտադրողը և ուժգին խթանում է նրան ընդլայնել առաջարկի ծավալը
Այն դեպքում երբ արտադրողը հնարավորություն ունի վերաբաշխել իր ռեսուրսները մի քանի այլընտրանքային ապրանքների միջև, ապա մեկ ապրանքի գնի բարձրացման դեպքում արտադրողին կփոխանցվի թանկարժեք արտադրանքի արտադրությունը՝ էժան արտադրանքի ռեսուրսների հավաքագրման հաշվին, ինչն իր հերթին հանգեցնում է էժան արտադրանքի առաջարկի կրճատման։
Արտադրության համար պահանջվող արտադրանքի միավորի լրացուցիչ ծախսերը արտադրողը պետք է ձեռք բերի ավելի բարձ գին դրա համար։


== Տե՛ս նաև ==
Առաջարկ
Ամբողջական առաջարկ
Առաջարկի և պահանջարկի օրենք


== Ծանոթագրություններ ==
Հինդուկուշ

Հինդուկուշ (պարսկերեն հինդու կուխ՝ հնդկական լեռ), լեռնային համակարգ Աֆղանստանում, Պակիստանում և Հնդկաստանում։
Երկարությունը մոտ 800 կմ է, լայնությունը՝ 50 - 300 կմ, առավել բարձրությունը՝ 7,708 մ (Տիրիչմիր լեռ)։ Հիմնական լեռնաշղթաներն են Բաբան, Պագմանը և բուն Հինդուկուշը։ Բաժանվում է Արևմտյան (3500 - 4000 մ գերակշռող բարձրություններով), Կենտրոնական (մինչև 6059 մ) և Արևելյան (6000 կմ-ից բարձր) մասերի։ Ծածկված է սառցադաշտերով (6200 կմ²)։ Ամենացածր լեռնանցքը Բարոգիլն է (3777 մ)։ Հինդուկուշը Ալպյան գեոսինկլինալային (ծալքավորման) մարզի հորստաանտիկլինորային մասնատված բարդ համակարգ է՝ ձևավորված նեոգենանթրոպոգենի ժամանակաշրջանում։ Բնութագրվում է ուժեղ սեյսմիկությամբ։
Ունի քարածխի, երկաթի, բազմամետաղների, ոսկու, ծծմբի, գրաֆիտի և այլ հանքեր։ Կլիման լեռնային է, չոր, մերձարևադարձային՝ լավ արտահայտված ուղղաձիգ գոտիականությամբ։ Տեղումների տարեկան քանակը 300 - 1000 մմ է, արևելյան ներքին գոգհովիտներում՝ մինչև 50 մմ։ Լանդշաֆտները տարածված են ուղղաձիգ գոտիականությամբ՝ կիսաանապատներից մինչև բարձրլեռնային նիվալ կամ ցուրտ անապատային գոտին։
Վիլ սյուր Տեր

Վիլ սյուր Տեր (ֆր.՝ Ville-sur-Terre), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 129 մարդ, բնակչության խտությունը` 8.01 մարդ/կմ²։ Բնակավայրը զբաղեցնում է 16.1 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից` 75 կմ հարավ, Տրուա քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 74 աշխատունակ (15-64 տարեկան)  բնակիչ, որոնցից ակտիվ էին 55-ը, իսկ ոչ ակտիվները` 19։ Ակտիվության ցուցանիշը կազմում է 74,3 %։ 55 աշխատունակ մարդկանցից աշխատել է 49 անձ (29 տղամարդ և 20 կին)։ Գործազուրկ են եղել 6 անձ (3 տղամարդ և 3 կին)։ 19 անաշխատունակներից 3-ը եղել են աշակերտներ կամ ուսանողներ, 11-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեյնվարդեն

Ռեյնվարդեն (հոլ.՝ Rijnwaarden ( արտասանություն)), համայնք Նիդերլանդների Խելդերլանդ մարզում։ Տարածքը 40,42 կմ² է, բնակչությունը՝ 10.968 (2011 թ.)։ Մեկ շնչի տարեկան միջին եկամուտը 11.700 եվրո է։
Կրուտորովկա

Կրուտորովկա (ռուս.՝ Круторовка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլեկտրական կոնտակտ

էկեկտրական կոնտակտ ( լատ.՝ contactus - շփում, հպում), էլեկտրական շղթայի բաղադրիչ մասերի էլեկտրահաղորդականությամբ օժտված շփման մակերևույթ կամ հարմարանք, որն ապահովում է այլ շփումը (միացումը)։
Լինում են՝ 

հոսանքի հաղորդիչների (մեխանիկական կոնտակտներ),
էլեկտրական հոսանքի հաղորդչի,
կիսահաղորդչի,
երկու կիսահաղորդիչների միջոցով։
Էլ Մանսուրա

Էլ Մանսուրա (արաբ․՝ المنصورة‎‎), քաղաք Եգիպտոսում։ Գտնվում է Նեղոսի դելտայի արևելյան մասում՝ Կահիրեյից մոտ 120 կմ դեպի հյուսիս-արևելք։ Դակահլիա նահանգապետության վարչական կենտրոնն է։ Բնակչությունը կազմում է 450 000 մարդ։ Նեղոս գետի հակառակ ափին գտնվում է Տալխա քաղաքը, որի հետ կազմում են մետրոպոլիա։ Էլ Մանսուրան վարչականորեն բաժանվում է երկու խոշոր շրջանի՝ Արևելյան Մանսուր և Արևմտյան Մանսուր։


== Ստուգաբանություն ==
Արաբերեն Մանսուրա նշանակում է «հաղթող կին»։ Քաղաքը այսպես է կոչվել ի պատիվ Մանսուրի ճակատամարտում եգիպտացիների տարած հաղթանակի ընդդեմ Լյուդովիկոս IX-ի խաչակրաց յոթերորդ արշավանքի ժամանակ։


== Պատմություն ==
Էլ Մանսուրա քաղաքը հիմնադրվել է 1219 թվականին Սալահ ալ-Դինի եղբոր՝ Աբուբաքր Մալիք Ալ-Ադիլ I-ի կողմից, որ այյուբյանների դինաստիայից էր։
1887 թվականին կազմվել է քաղաքի առաջին քարտեզը։
1914-1918 թվականներին քաղաքում ապաստան են գտել լիբանանյան ազգային հերոս Ամին Բաշիր Ժմայելը, նրա եղբայրը և որդին՝ Պերը։ Առաջին համաշխարհային պատերազմի ավարտից և երիտթուրքերի անկումից հետո նրանք վերադարձել են Լիբանան։
1973 թվականի հոկտեմբերին չորրորդ Արաբա-իսրայելական պատերազմի ընթացքում Էլ Մանսուրայում տեղի է ունեցել խոշոր օդային ճակատամարտ։ 160 իսրայելական ինքնաթիռներ գրոհել են Եգիպտոսի օդային բազայի վրա, բայց գրավվել են եգիպտական ավիացիայի կողմից։


== Տնտեսություն ==
Էլ Մանսուրա քաղաքի տնտեսությունը հիմնված է առևտրի, գյուղատնտեսության, իսկ վերջերս նաև բնական գազի վրա։


== Տեսարժան վայրեր ==
Էլ Մանսուրայի համալսարան 
Էլ Մանսուրա ֆուտբոլային ակումբ
Օլիմպիական գյուղ
Մարզադաշտ
Իբր Լուկմանի բակ
Մուբարակի հանրային գրադարան


== Ծանոթագրություններ ==


== Արտաքին հղումներ ==
Открытие природного газа в Мансуре
(2834) Քրիստի Քերոլ

(2834) Քրիստի Քերոլ (անգլ.՝ Christy Carol), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,540366 ա. մ., առավելագույնը մոտենում է 2,1359 ա. մ. հեռավորության վրա և հեռանում 2,9448 ա. մ.։ Արեգակի շուրջ մեկ ամբողջական պտույտ է կատարում 1478,91 երկրային օրվա ընթացքում, իր ուղեծրով շարժվելով միջինում 0,243422 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2834) Քրիստի Քերոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավետարան (4814)

Ավետարան (4814), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4814 թվի տակ։ Ձեռագիրը գրվել է 1294 թվականին Հակոբ գրչի  կողմից՝ Տէր Յուսկան որդու վանքում (Արգելան)։ Ծաղկողը եղել է՝ Խաչերը։ Ստացողը եղել է Խելոք և որդին՝ Պռոշն։ Գրված է թղթի վրա, որը ունի 30x23 չափս։ Ձեռագիրը կազմված է 266 թերթից։ Գրված է երկսյուն, բոլորգրով։ Ունի  տերունական 5, ավետարանիչ 4, խորան 4, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 83բ, 265բ, ծաղկողի՝ 209ա, հետագայի՝ 83բ, 129ա (1379թ.), 226բ (1386թ.), 83բ, 129ա, 208ա, 208բ, 266ա (14-րդ դար), 267ա (1580թ.), 267ա (16-րդ դար) ։


== Ծանոթագրություններ ==
(8797) Դյուֆար

(8797) Դյուֆար (անգլ.՝ Duffard), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,070795 ա. մ., առավելագույնը մոտենում է 2,5443 ա. մ. հեռավորության վրա և հեռանում 3,5973 ա. մ.։ Արեգակի շուրջ մեկ ամբողջական պտույտ է կատարում 1965,51 երկրային օրվա ընթացքում, իր ուղեծրով շարժվելով միջինում 0,183159 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8797) Դյուֆար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիտ Տասուրսակի

Բիտ Տասուրսակի, հնագույն երկիր Մարաստանում։ Հիշատակված է ասորեստանյան սեպագիր արձանագրություններում։ Հիշատակում է Թիգլաթպալասար III-ի արձանագրություններում երկրորդ արշավի մասին։ Որոշ աղբյուրներում տարաձայնվում է Բիտ Տասոսակի կամ Բիտ Տազզակի։ Երկրի անվանումը հավանաբար համընկնում է նրա հիմնադիրի անունի հետ («բիտ» նշանակում է տուն)։


== Ծանոթագրություններ ==
Զաբարինո (գյուղ, Զաչեպիլովի շրջան)

Զաբարինո (ուկրաիներեն՝ Забарине), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1800 թվականին։
2001 թվականի տվյալներով Զաբարինո գյուղում բնակվում էր 396 մարդ։ Բնակավայրը զբաղեցնում է 1147 կմ² տարածք։ Բնակչության խտությունը կազմում էր 345,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալմագեստ

«Ալմագեստ» (արաբ․՝ ‎‎ ալ-Մաջիստ—լատինացված Almagestum, լատ.՝  Μεχίστη Σύυτξιε-«մեծ կառուցում»), հույն գիտնական Պտղոմեոսի «Աստղագիտության մաթեմատիկական մեծ կառուցվածքը» (13 գրքով) աշխատության արաբականացված անվանումը։ Գրվել է II դարի երկրորդ կեսին։ Ամփոփում է հին հույների աստղագիտական գործերը և հեղինակի հետազոտությունների արդյունքները։ Այն արաբերեն է թարգմանվել IX դարում։ «Ալմագեստ»-ում տրված է աշխարհի երկրակենտրոն համակարգի շարադրանքը, որը երկնային մարմինների
տեսանելի շարժումների բացատրման տիրապետող ուսմունքն էր մինչև 16-րդ դար։ Ալմագեստը պարունակում է մեզ հասած ամենահին աստղացուցակը (1022 աստղերի՝ հիմք ընդունելով Հիպարքոսի դիտարկումները), ինչպես նաև հիշատակում է վեց աստղակույտեր։


== Ծանոթագրություններ ==
Բիկովսկայա Ստեպ

Բիկովսկայա Ստեպ (ռուս.՝ Быковская Степь), գյուղ Ռուսաստանի Ռյազանի մարզի Կորաբլինսկի շրջանի կազմում։
Բնակչությունը վերջին գրանցված տվյալներով կազմում էր 150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Հուռումսիմա խաչ սրբատեղի (Փառակա)

Սուրբ Հուռումսիմա խաչ սրբատեղի  Հայ առաքելական ավերված սրբատեղի, որը գտնվում էր ներկայիս Ադրբեջանի Նախիջևանի Ինքնավար Հանրապետության Որդուարի շրջանի Փառակա գյուղի հյուսիսարևելյան կողմում։


== Պատմություն ==
Կառուցված էր պատմական Մեծ Հայքի Վասպուրական նահանգի Գողթն գավառի Փառակա գյուղի հյուսիսարևելյան կողմում։ Կառուցման ժամանակահատվածը անհայտ է։
17-րդ և 19-րդ դարերին սրբատեղին վերանորոգվել էր։ Պատվիրատուների և ճարտարապետների մասին տեղեկատվությունը բացակայում է։


== Ճարտարապետություն ==
Կառուցված էր կիսամշակ որձաքարից։ Ուներ միանավ դահլիճի հորինվածքով հատակագիծ։ Միակ մուտքը գտնվում էր արևմտյան ճակատում։
17-րդ դարի վերանորոգման ժամանակ որմերում ագուցվել էին խաչքարեր, որոնց վիմագրերը 20-րդ դարում արդեն իսկ անընթեռնելի էին։ Պատկերաքանդակներ, արձանագրություններ և որմնանկարներ չի ունեցել։
Աբսիդը գտնվել էր արևելյան կողմում, կիսաշրջանաձև էր։


== Այլ տեղեկատվություն ==
Շրջակայքում կար մի մեծ քար, որի վրա քանդակված էին խաչապատկերներ։


== Տես նաև ==
Գողթն
Վասպուրական
Փառակա
Սուրբ Հակոբ Հայրապետ վանք (Փառակա)
Սուրբ Շմավոն եկեղեցի (Փառակա)
Սուրբ Ստեփանոս վանք (Փառակա)


== Գրականություն ==
Այվազյան, Արգամ, «Նախիջևանի կոթողային հուշարձաններն ու պատկերաքանդակներն», Երևան, 1987 թվական, էջ 47-48


== Ծանոթագրություններ ==
Սուրբ Ավգուստինի աբբայություն

Սուրբ Ավգուստինի աբբայությունը (St Augustine’s Abbey) բենեդիկտյան կիսաքանդ աբբայություն է Քենթերբերիում, Մեծ Բրիտանիայում։ Միջին դարերում աբբայությունը հանդես է եկել որպես Քենթի թագավորների մայր հիվանդանոց։ 1988 թվականից Սուրբ Ավգուստինի աբբայությունը համարվում է ՅՈՒՆԵՍԿՕ-ի համաշխարհային ժառանգության անդամ կառույց։


== Տես նաև ==
Բուշ (դամբանաթումբ)
Էյվբերի
Կրոմլեխ


== Հղումներ ==
Относящиеся к аббатству документы на сайте Всемирного наследия
Ռակուլկա

Ռակուլկա  (ռուս.՝ Ракулка), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեծ Լոպտյուգա գետի աջ ափին՝ 563 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը 03020300112103000026466
Հիդրոլոգիական ուսումնասիրությունների կոդը - 103002646
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սոֆյա Բուտելա

Սոֆիա Բուտելա (ֆր.՝ Sofia Boutella, ապրիլի 3, 1982(1982-04-03), Բաբ Էլ Ուեդ, Ալժիր, Ալժիր), ֆրանսիացի պարուհի և դերասանուհի, համարվում է Nike ընկերության դեմքը։


== Կենսագրություն ==
Սոֆիա Բուտելան ծնվել է 1982 թվականի ապրիլի 3֊ին Ալժիրի Բաբ֊Էլ֊Ուեդ քաղաքում։ Նրաա հայրը կոմպոզիտոր Սաֆի Բուտելան է։ 5 տարեկանից նա զբաղվում էր բեմադրությամբ։ 10 տարեկանում նրա ընտանիքը տեղափոխվեց Ֆրանսիա։ Դպրոցում Սոֆիան զբաղվում էր գեղարվեստական մարմնամարզությամբ (Ֆրանսիայի առաջնությունում զբաղեցրել է 2֊րդ հորիզոնականը)։
Միաժամանակ զբաղվել է և՛ հիփ-հոփով, և՛ փողոցային պարերով։ Պարել է «Vagabond Crew» խմբում։ 2006 թվականին հաղթել է World Championship HipHop Battle-ը։ Ավարտել է Բերքլիի երաժշտական քոլեջը։
Բլանկա Լիի հետ աշխատել է բեմադրությունների վրա (աշխատանքներից են Daft Punk֊ի «Around the world» երգի տեսահոլովակի բեմադրությունը), նկարահանվել է գովազդային տեսահոլովակներում։ 2002 թվականին նկարահանվել է «DJ: Le Defi», հետագայում «Permis d’aimer» և «Les Cordier: juge et flic» ֆիլմերում։
2005 թվականին նկարահանվել է «Nikewoman» գովազդային հոլովակում, իսկ 2006 թվականին դարձել է Nike ապրանքանիշի դեմքը։
Ջեյմի Քինգի հետ աշխատել է «RockStar Workout» տեսահոլովակի բեմադրության վրա։ Հետագայում դարձել է Մադոննայի պարային խմբի անդամը և նկարահանվել է նրա «Hung up» և «Sorry» երգերի տեսահոլովակներում։ Նա նաև աշխատել է Ռիհաննայի, Մրայա Քերիի, Ջասթին Թիմերլեյքի, Բրիթնի Սփիրսի, Jamiroquai֊ի, Bodyrockers֊ի, Black Eyed Peas֊ի և այլ արտիստների հետ։
2009 թվականին նրանք հրավիրել են Մայքլ Ջեքսոնին պարային խումբ, սակայն նա ստիպված եղավ հրաժարվել, քանի որ այդ շրջագայության ամսաթիվը համապատասխանում էր Մադոննայի շրւագայության հետ։
2011 թվականի փետրվարին նկարահանվել է Մայքլ Ջեքսոնի մահվանից հետո նկարահանված «Hollywood Tonight» երգի տեսահոլովակում։
2012 թվականին նկարահանվել է «Փողոցային պարեր 2», որտեղ նա մարմավորում է Եվային, մի աղջկա, ով ֆիլմի գլխավոր հերոսին լատինոաերիկան պարեր է սովորեցնում և օգնում է նրան հաղթել պարային մրցաշարում։ 2015 թվականին նկարահանվել է «Քինգսման․ գաղտնի ծառայություն» ֆիլմում։ 2016 թվականին նկարահանվել է «Սթարտրեկ։ Անվերջություն» ֆիլմում։ 2017 թվականին Թոմ Կրուզի հետ միասին նկարահանվել է «Մումիա» ֆիլմում։


== Ֆիլմագրություն ==


== Ծանոթագրություններ ==


== Արտաքին հղումներ ==
Սոֆիա Բուտելա Internet Movie Database կայքում
Սոֆիա Բուտելա Թվիթթերում
Հաղթանակի հրեշտակ

Հաղթանակի հրեշտակ (անգլ.՝ Angel of Victory), Լոնդոնում ծնված քանդակագործ Կուեր դե Լիոն Մակքարիի (1881-1979) ստեղծած արձանը, որը տեղադրվել է Կանադայի Քվեբեկ նահանգի Մոնրեալ քաղաքի «Վինդսոր» կայարանում։ Այն շահագործման է հանձնվել 1922 թվականին` ի հիշատակ Առաջին համաշխարհային պատերազմի ժամանակ Կանադական Խաղաղօվկիանոսյան երկաթուղու 1160 զոհված աշխատակիցների։
Բրոնզե հուշարձանում կերտված հրեշտակը բարձրացնում է մահացած ծառայողին։ Հուշարձան պատվանդանին մակագրված է.

Ի հիշատակ Կանադական Խաղաղօվկիանոսյան երկաթուղային ընկերության աշխատակիցների,
ովքեր Թագավորի ու Երկրի կանչի հետ մեկտեղ,
թողեցին այն ամենը, ինչը հարազատ էր նրանց, հանդուրժեցին դժվարություններ,
վտանգի ենթարկվեցին և վերջապես կորան տեսադաշտից իրենց պարտքը կատարելիս
և գնացին անձնազոհության` իրենց կյանքը տալով հանուն մյուսների ազատության։
Թող գալիք սերունդները տեսնեն,
որ նրանց անունները չեն մոռացվել։
1914-1918 1939-1945


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Angel of Victory, Montreal in Pictures
Attractions in the vicinity of 'Montreal, Quebec, Canada
Գավառագետի դաշտ

Գավառագետի դաշտ, դաշտ Հայաստանում, Սևանա լճի հարավարևմտյան կողմում, Գավառագետի հովտում, երկու ոչ բարձր հրաբխային սարավանդակների միջև։ Ծածկված է գետային (ալյուվիալ) և լճային նստվածքներով, ունի հարթ մակերևույթ և արգավանդ հողեր։


== Ծանոթագրություններ ==
Lucid Dreams

«Lucid Dreams» (Գիտակցված երազներ, այլ անվանում՝ «Lucid Dreams (Forget Me)», Գիտակցված երազներ (մոռացիր ինձ), ամերիկացի երաժիշտ Juice Wrld-ի երգը։ Պաշտոնապես թողարկվել է Grade A Productions և Interscope Records լեյբլներում 2018 թվականի մայիսի 4-ին, իսկ դրանից առաջ թողարկվել էր SoundCloud-ում 2017 թվականի հունիսին։ Երգի պրոդյուսերը եղել է Նիք Միրան։ Billboard Hot 100 հիթ-շքերթում ընդգրկվելու առաջին շաբաթում զբաղեցրել է առաջին հորիզոնականը, իսկ հետագայում հասել է երկրորդ հորիզոնականին։


== Պատմություն ==
«Lucid Dreams» երգն սկզբում թողարկվել է SoundCloud-ում անվճար հեռարձակման համար Juice WRLD 9 9 9 մինի ալբոմի շրջանակներում 2017 թվականի հունիսի 15-ին։ Վերջնական արդյունքում այն ունեցել է 2,5 մլն ունկնդրում, ինչի շնորհից հետագայում թողարկվել է որպես սինգլ 2018 թվականի մայիսի 4-ին։
Juice WRLD-ը պատմել է, որ երգը ստեղծվել է որպես «թերապիայի սեանս» հարաբերություններում խնդիրներ ունեցած լինելու ժամանակ։


== Կոմպոզիցիա ==
«Lucid Dreams» երգի տևողությունը չորս րոպե է։ Տեմպը կազմում է 84 հարված րոպեում։ Երգի գործիքավորումը հիմնված է Սթինգի 1993 թվականի «Shape of My Heart» երգի սեմփլի վրա։ Որոշ լրագրողներ հայտնել են, թե իբր Սթինգը ցանկացել է հայց ներկայացնել ընդդեմ Juice WRLD-ի առանց թույլտվության իր երգից հատվածներ օգտագործելու համար, չնայած նախապես նրան հաճելի է եղել իր երգի օգտագործումը։


== Տեսահոլովակ ==
«Lucid Dreams» երգի տեսահոլովակը, որի պրոդյուսերը եղել է Քոուլ Բեննետը, թողարկվել է 2018 թվականի մայիսի 10-ին։ HotNewHipHop-ից Milca P.-ն այն նկարագրել է որպես «պսիխոդելիկ և վերացական»։


== Կոմերցիոն հաջողություն ==
Երգը Billboard Hot 100 հիթ-շքերթում նորամուտը կատարել է 74-րդ հորիզոնականում 2018 մայիսի 27-ին ավարտվող շաբաթում՝ ունենալով 10 մլն սթրիմինգ ԱՄՆ-ում և 4000 թվային ներբեռնում։ Հաջորդ շաբաթում երգն զբաղեցրել է 35-րդ, ապա 15-րդ հորիզոնականը։ Երբ «Lucid Dreams» երգը հասել է հիթ-շքերթի տասներորդ հորիզոնական, այն դարձել է Juice WRLD-ի առաջին աշխատանքը, որն ընդգրկվել է լավագույն տասնյակում։ Դա տեղի է ունեցել 2018 թվականի հունիսի 12-ին 35,9 մլն սթրիմինգով ԱՄՆ-ում և 9000 ներբեռնմամբ։ Դրանից հետո այն զբաղեցրել է երկրորդ հորիզոնականը, բայց այդպես էլ չի գլխավորել հիթ-շքերթը՝ զիջելով Maroon 5-ի և Քարդի Բիի «Girls Like You» սինգլին։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Իոլանդա Վալուա

Իոլանդա Վալուա (անգլ.՝ Yolande of Valois, սեպտեմբերի 23, 1434, Տուր - օգոստոսի 23, 1478, Շամբերի), Սավոյայի դքսուհի, դուքս Ամադեուս IX-ի կինը և Սավոյայի ռեգենտն իր որդու՝ Ֆիլիբերտ I-ի անչափահասության տարիներին 1472 - 1478 թվականների ընթացքում։ Անվանակոչվել է իր տատիկի՝ Իոլանդա Արագոնցու պատվին։ Հայտնի է նաև որպես Իոլանդա Ֆրանսիացի։


== Կյանք ==
Իոլանդան Ֆրանսիայի թագավոր Շառլ Հաղթանակողի և Մարի Անժուացու դուստրն էր։ 1452 թվականին ամուսնացել է Ամադեուս IX-ի հետ։
1465 թվականին նրա ամուսինը դարձել է Սավոյայի դուքսը, որով Իոլանդան դարձել է դքսուհի։ Ամուսնու էպիլեպսիայի պատճառով վերահսկել է պետությունը և պայքարել սավոյարդյան բարոնների հետ։


=== Ռեգենտություն ===
1472 թվականի մարտին ամուսնու մահից հետո Իոլանդան ցմահ դարձել է իր որդու՝ Ֆիլիբերտի ռեգենտը։ Իր եղբայր Կառլ Վալուայի նման եղել է Բուրգունդիայի վերջին դուքս Կառլոս Խիզախի դաշնակիցն ընդդեմ իր հարազատ եղբոր՝ Լյուդովիկոս XI-ի։ 1476 թվականին տեղի ունեցած Գրանսոնի ճակատամարտում Բուրգունդիայի պարտությունից հետո դուքսը նրան մեղադրել է Լյուդովիկոսի հետ միության մեջ գտնվելու մեջ և բանտարկել։ Ազատվելուց հետո նա հաշտվել է եղբոր հետ և մինչև իր մահը լավ հարաբերություններ պահպանել նրա հետ։
Իոլանդան եղել է Եվրոպայում առաջին անձը, որը միջին դարերում վագր է պահել։ Հայտնի է, որ նա Թուրինում 1478 թվականին վագր է պահել։


== Զավակներ ==
Ամադեուսի հետ ունեցել են տասը երեխա․

Լյուդովիկոս Սավոյացի (1453)։
Աննա Սավոյացի (1455–1480), ամուսնացել է Ալտամուրայի արքայազն Ֆրեդերիկ Նեապոլցու հետ (1452–1504)։
Կառլոս Սավոյացի (1456–1471), Պիդմոնի արքայազն։
Մարիա Սավոյացի (1460–1511), ամուսնացել է Հահբերգ-Զաուզենբերգի արքայազն Ֆիլիպի հետ (1454–1503)։
Լուիզա Սավոյացի (1462–1503), 1479 թվականին ամուսնացել է Հաֆ դե Շալոնի հետ։
Ֆիլիբերտ I Սավոյացի (1465–1482)։
Բեռնարդ Սավոյացի (1467)։
Չառլզ I Սավոյացի (1468–1490)։
Ջեյմս Լուի Սավոյացի (1470–1485), Ջենևուա մարզի կոմս։
Ջոն Կլոդ Գալեացո Սավոյացի (1472)։


== Ծանոթագրություններ ==
Փիթեր Կորտ վան դեր Լինդեն

Փիթեր Կորտ վան դեր Լինդեն, (հոլ.՝ Pieter Wilhelm Adrianus Cort van der Linden; մայիսի 14, 1846(1846-05-14)[…], Հաագա, Հաագա, Նիդերլանդներ - հուլիսի 15, 1935(1935-07-15)[…], Հաագա, Հաագա, Նիդերլանդներ), նիդերլանդացի քաղաքական գործիչ, Նիդերլանդների վարչապետ 1913-1918 թվականներին։


== Գործունեություն ==
Ծնվել է Հաագայում՝ քաղաքական գործիչ Հեյսբերտուս Մարտինուս վան դեր Լինդենի և նրա կնոջ՝ Յակոբ Հենրիետա Վտեվալի ընտանիքում։ Իրավաբանություն է սովորել Լեյդենի համալսարանում, որտեղ 1869 թվականին ստացել է դոկտորի կոչում։ Աշխատել է փաստաբան։
1897-1901 թվականներին արդարադատության նախարար էր Նիկոլաս Փիրսոնի կառավարությունում։ Փիթեր Կորտ վան դեր Լինդենի՝ 1913 թվականի կաբինետը ստեղծվել է Լիբերալ կուսակցության կողմից։ Դա Նիդերլանդների վերջին լիբերալ կառավարությունն էր մինչև 2010 թվականը, երբ իշխանության եկավ Մարկ Ռյուտեի կաբինետը։ Կուսակցության կողմնակիցները բացարձակ մեծամասնություն չունեին խորհրդարանում և կախված էին սոցիալ-դեմոկրատների աջակցությունից։ Կորտ վան դեր Լիդենի իշխանությունն առաջ եկավ Առաջին համաշխարհային պատերազմի ժամանակ։ Չնայած Նիդեռլանդները չեզոք մնաց և խուսափեց գերմանական օկուպացիայից, երկիրը հայտնվեց լուրջ տնտեսական ճգնաժամի մեջ, որն առաջացել էր բրիտանական ծովային շրջափակման և փախստականնների հոսքի պատճառով։
Փիթեր Կորտ վան դեր Լինդենի օրոք Նիդեռլանդներում ներդրվեց համընդհանուր ընտրական իրավունքը։ 1918 թվականի առաջին ընդհանուր ընտրություններում լիբերալները ջախջախիչ պարտություն կրեցին, իսկ սոցիալ-դեմոկրատներն ու կաթոլիկ կուսակցությունները հաղթեցին։


== Անձնական կյանք ==
Փիթերն ամուսնացել է երկու անգամ։ Նրա առաջին կինը Իոաննա Դիդերիկա Վտեվալն էր՝ ծնունդով Լեյդենից։ Նա Փիթերի մորեղբոր դուստրն էր։ Նրանց ամուսնությունը գրանցվել է 1873 թվականի մայիսի 29-ին Հաուտենում։ 1874 թվականի մարտին՝  քսաներկու տարեկան հասակում, Իոաննան մահացել է։
1880 թվականի հուլիսին Փիթերն ամուսնացել է 19-ամյա Յոհաննա դե Կոնինգի հետ։ 1893 թվականի օգոստոսին ծնվել է նրանց որդին՝ Փիթեր Վիլեմ Յակոբ Անրի Կորտ վան դեր Լինդեն։


== Ծանոթագրություններ ==
Աստերոիդների ցանկ (33701-33800)

Աստերոիդների ցանկ (33601-33700)  • Աստերոիդների ցանկ  • Աստերոիդների ցանկ (33801-33900)
 Աստերոիդների ցանկ (33601-33700)  • Աստերոիդների ցանկ  • Աստերոիդների ցանկ (33801-33900)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Աբաղ (անձնանուն)

Աբաղ, թաթարական ծագումով հայկական արական անձնանուն։ Առաջացել է թաթարերեն Abaġa, Abaġ անունից, բուն նշանակությունն է «հորեղբայր», հմմտ. չաղաթայերեն abaġa, ույղուրերեն abuġa՝ «հորեղբայր»։ Տարածված է եղել հայերի մեջ, քանի որ կա այս անունից առաջացած Աբաղյան (Աբաղեան) ազգանունը (Վանում)։ Հմմտ. նաև Աբաղայի դաշտը։


== Գործածություններ ==
Աբաղա խան, Հուլաղուի որդին, Հեթում Ա-ի հետ միասին՝ թաթարական զորքով մասնակցել է Ասորիքի արշավանքին.
Ապաղ անունով մի թուրք.


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 1
«Զաքարիա Սարկաւագի Պատմագրութիւն», Վաղարշապատ, 1870, Հատոր Բ, Գլուխ Լգ, էջ 56
Բելոգորոդկա (այլ կիրառումներ)

Բելոգորոդկա, կարող է վերաբերել՝

Բելոգորոդկա - գյուղ, Ուկրաինայի Խմելնիցկիի մարզի Իզյասլավի շրջանում
Բելոգորոդկա - գյուղ, Ուկրաինայի Կիևի մարզի Կիև-Սվյատոշինի շրջանում
Կուպրինկի

Կուպրինկի (ռուս.՝ Купринки), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոխրագույն երկարաբեղիկ

Մոխրագույն երկարաբեղիկ (լատ.՝ Dorcadion cineriferum), երկարաբեղիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
12-15 մմ մարմնի երկարությամբ, բավականին ձգված, սև մարմնով, բաց մոխրագույն կամ արծաթագույն, գրեթե հավասարաչափ, խիտ, թավշյա ծածկույթ ունեցող վերնաթևերով (ծալված եզրերը մգացած են), ոչ մեծ չափի բզեզ է։ Վերնաթևերն առաջնամեջքից փոքր-ինչ լայն են, նեղ ձվաձև, էգինը՝ ավելի լայն, քան արուինը։


== Տարածվածություն ==
Համարվում է Հայաստանի էնդեմիկ։ Հայաստանում հայտնի է Սևանի լեռնաշղթայի արևելյան մասում։


== Էկոլոգիա ==
Ապրում է ծովի մակարդակից 2200-2800 մ բարձրությունների վրա՝ ալպյան և ենթալպյան մարգագետիններում։
Բզեզները գետնին սողում են ցերեկը` մայիսի սկզբից մինչև հուլիսի կեսերը, առանձին առանձնյակներ` մինչև օգոստոսի սկիզբ։ Զարգացումը ընթանում է հողում։


== Պահպանություն ==
Սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը բարձր չէ, փոփոխության միտումները հայտնի չեն։
Վտանգման հիմնական գործոններն են անասունների չկարգավորված արածեցումը, պոպուլյացիայի մի մասին սպառնում է նրա տարածման վայրերի որոշ հատվածներում լեռնարդյունաբերության զարգացումը։
Հանդիպում է «Սևան» ազգային պարկի բուֆերային գոտում, որը չունի սահմանափակ բնօգտագործման իրական ռեժիմ։
Պահպանության միջոցառումներ չեն իրականացվում։


== Ծանոթագրություններ ==
Լուսնի խավարման գիշերը

«Լուսնային խավարման գիշերը» (ռուս.՝ «В ночь лунного затмения»), խորհրդային գեղարվեստական ֆիլմ, որը նկարահանել է ռեժիսոր Բարաս Խալզանովը  Սվերդլովսկի կինոստուդիայում 1978 թվականին։


== Սյուժե ==
Ֆիլմը բեմադրվել է Բաշկորտոստանի ժողովրդական բանաստեղծ Մուսթայ Քարիմի համանուն պիեսի հիման վրա։
Ֆիլմի իրադարձությունները տեղի են ունենում XVII դարում և ներկայացնում են դրաման Բաշկիրիայի ժողովրդի պատմությունից։


== Դերերում ==
Գյուլի Մուբարյակովա – Տանկաբիկե
Սովետբեկ Ժումադիլով – դերվիշ]
Նատալյա Արինբասարովա – Շաֆակ
Չոռոբեկ Դումանաև – Ակեգետ / Յուլմուրզա
Դիլոր Կամբարովա – Զուբարժատ
Բեկտիմիր Մուլլաբաև – Դիվանա
Նուրժուման Իխտիմբաև – Յալսիգուլ
Դիմաշ Ահիմով – Քուսերբեյ
Բարաս Հալզանով – Ռիսկուլ բեյ
Վալիահմեթ Գալիմով – ակսակալ


== Նկարահանող խումբ ==
Սցենարիստ՝ Վլադիմիր Վալուցկի
Ռեժիսոր՝ Բարաս Խալզանով
Օպերատոր՝ Վիկտոր Օսեննիկով
Կոմպոզիտոր՝ Մուրադ Կաժլաև
Նկարիչ՝ Վիկտոր Տիխոնենկո


== Մրցանակներ ==
1979 - 12-րդ համամիութենական կինոփառատոն Աշխաբադում – ժյուրիի դիպլոմ


== Ծանոթագրություններ ==


== Արտաքին հղումներ ==
«Լուսնի խավարման գիշերը»
Ռեմ Կոլհաս

Ռեմ Կոլհաս (նոյեմբերի 17, 1944(1944-11-17)[…], Ռոտերդամ, Հարավային Հոլանդիա, Նիդերլանդներ), հոլանդացի ականավոր ճարտարապետ, ճարտարապետության տեսաբան։ Ամերիկյան փիլիսոփայական ընկերության արտասահմանյան անդամ (2014)։ 


== Կենսագրություն ==
Լոնդոնի և Կորնելի համալսարանի Ճարտարապետական ասոցացիայի ճարտարապետական դպրոցի շրջանավարտ է։ 1975 թվականին հիմնել է OMA ճարտարապետական բյուրոն, որտեղ Զահա Հադիդը սկսել է իր կարիերան։
Ամենախոշոր նախագծերի շարքում են`  

Լաս Վեգասում գտնվող Գուգենհայմ-Էրմիտաժ թանգարանը (2002),
Բեռլինում Նիդերլանդների դեսպանատունը (2003),
ԱՄՆ-ում Պրադայի բուտիկները (2003),
Սիեթլի կենտրոնական գրադարանը (2004),
Երաժշտության տունը Պորտուում (2005),
CCTV-ի գլխամասը (Չինաստանի կենտրոնական հեռուստատեսություն) (2008)։Էրմիտաժ (Սանկտ Պետերբուրգ)ը խորհուրդ է տալիս վերակառուցել Գլխավոր շտաբի շենք (Սանկտ Պետերբուրգ)ը։
2005 թվականին Կոլհաասի արժանիքները ճարտարապետական հանրության կողմից արժանացել են Պրիցկերի ճարտարապետական մրցանակի Union Prize for Contemporary Architecture Mies van der Rohe (համահեղինակն է Էլեն վան Լուն)։ 
2010 թվականին ճարտարապետության մեջ ներդրման համար Վենետիկի բիենալեում Կոլհաասին շնորհվել է «Ոսկե առյուծ» մրցանակ։


== Ռեմ Կոլհասը Ռուսաստանում ==

Ժամանակակից ճարտարապետության կենտրոնի հրավերով, Ռեմ Կոլհասը  2007 թվականի մայիսին, այցելել է Մոսկվա, որտեղ նա բաց դասախոսություն է անցկացրել 1920 թվականների վերջին կառուցված ռուսաստանյան նշանավոր ճարտարապետ Կոնստանտին Մելնիկովի նախագծով կառուցված «Բյուրեսվեստնիկ» գործարանային ակումբի շենքում։ Կոլհասը Մոսկվայում Մելնիկով տուն-թանգարանի հոգաբարձուների միջազգային խորհրդի անդամ է։
2010-2011 թվականներին դասավանդել է «Strelka» մեդիայի, ճարտարապետության և դիզայնի ինստիտուտում (Մոսկվա), միևնույն ժամանակ 2010-2013 թվականներին եղել է կրթական մոդելի հեղինակներից մեկը, ինստիտուտի դեկանը և «Պահպանման» (Preservation) ստուդիայի ղեկավարը։ Ուսուցման ընթացքում նա դասախոսություններով բազմիցս այցելել է Մոսկվա, մասնակցել սեմինարների, խորհրդատվությունների և ուսանողական նախագծերի պաշտպանության։ 2011-2012 թվականներին Ռեմ Կոլհասը դարձել է «Պրովինցիա» ստուդիայի ռեժիսոր (Hinterland):
Կոլհասը, լինելով OMA ընկերության գործընկերներից մեկը, Մոսկվայում և Մոսկվայի մարզում ներգրավված է մի շարք ընթացիկ նախագծերում մարզում, մասնավորապես, SANAA ճարտարապետական բյուրոյի հետ միասին, նրա ստուդիան մշակում է Սկոլկովո նորարարական քաղաքի մուտքի գոտին։
Կոլհասը ընդգրկված էր այն ճարտարապետների մեջ, ովքեր զբաղվել են Մոսկվայի Գորկու անվան զբոսայգու շենքերի վերականգնման աշխատանքներով, որը տեղակայված էր Ռոման Աբրամովիչի  և Դարյա Ժուկովայի «Գարաժ» ժամանակակից արվեստի թանգարանի կենտրոնում։
2012 թվականի ապրիլին Ժամանակակից մշակույթի ավտոտնակների կենտրոնը հանրությանը ներկայացրեց Գորկի պարկում իր նոր շենքի հայեցակարգը, որը մշակվել էր Ռեմ Կոլհաասի Office for Metropolitan Architecture (OMA) գրասենյակի  հետ համագործակցության արդյունքում։


== Ծանոթագրություններ ==


== Գրականություն ==
Адамов, Олег Игоревич Сетчатые построения Ивана Ильича Леонидова и Рема Кулхааса // Архитектура и строительство России. — 2016. — № 3 (219). — С. 20—37. — ISSN 0235-7259.


== Արտաքին հղումներ ==
OMA сайт
AMO сайт
Portfolio on Archello.com
Лекция Рема Колхаса «Россия для начинающих» в Музее современного искусства «Гараж»
Կրեսպինա

Կրեսպինա  (իտալերեն՝ Crespina), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 4200 մարդ (ըստ 2008 թվականի տվյալների)։ Բնակչության միջին խտությունը՝ 144 մարդ/կմ²։ Զբաղեցնում է 26 կմ² տարածք։ Փոստային ինդեքս՝ 56042։ Հեռախոսային կոդը՝ 050։
Բնակավայրի հովանավորն է Միքայել հրեշտակապետը։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար՝ 050 634728
Գլխավոր կայք՝ http://www.comune.crespina.pi.it/ Archived 2010-09-03 at the Wayback Machine.


== Արտաքին հղումներ ==
http://www.comune.crespina.pi.it/ Archived 2010-09-03 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.